stanford-oval/wikipedia huggingface dataset:
Samaran piiri

| Samaran piiri Самарський район |
| --- | --- |
 Dneprin oikealla rannalla, sivujoki Samaran liittymäkohdassa sijaitseva Samaran piiri (aluenumero 8) käsittää Dnipron itäisimmän osan.
Valtio:  Ukraina
Alue:  Dnipropetrovskin alue
Piiri:  Dnipron piiri
Kaupunki:  Dnipro
Perustettu:  1977
Pinta-ala  ():  66,834 km²
Väkiluku (2008):  77 092
Samaran piiri (ukr. Самарський район, Samarskyi raion) on yksi Ukrainan Dnipron kahdeksasta hallinnollisesta alueesta (kaupunkipiiristä). Dnipron itäosassa, Dneprin vasemmalla rannalla ja sivujoki Samaran liittymäkohdassa sijaitsevan kaupunkipiirin pinta-ala on 66,834 neliökilometriä. Runsaasti teollisuutta sisältävä Samaran piiri on perustettu vuonna 1977.
Naapuripiirejä ovat lännessä Kirkkopiiri Dneprin oikealla puolella sekä Amur-Nyžnodniprovskin piiri ja Teollisuuspiiri Dneprin vasemmalla rannalla. Pohjoisessa, idässä ja etelässä Samaran piiri rajautuu Dnipropetrovskin alueen Dnipron piirin muihin osiin.
Piirin väestöarvio on 77 092 (2008). Väestönlaskennoissa asukasmäärä olivat 89 961 (VL 1989) ja 80 157 (VL 2001).
Dnipron Samaran piirissä sijaitsee muun muassa:
Ihrenin rautatieasema (Ігрень)
Merefo-Hersonin rautatiesilta yhdistää Dnipron Kirkkopiirin ja Dneprin pohjoispuolisen osan Samaran piiristä.
Eteläinen silta yhdistää Samaran piirin itäosat Kirkkopiiriin.
Malynovskohon katua.
Kirkko Samaran piirin Nyžnodniprovsk-Vuzolissa.
Odykivkan kirkko.
Ihrenin rautatieasema.
Kirkko Ihrenissä.
Fossiilisilla polttoaineilla toimiva Prydneproskin lämpövoimalaitos.
Prydneproskin kirkko.
Aiheesta muualla

Kuvia tai muita tiedostoja aiheesta Samaran piiri Wikimedia Commonsissa
Samaran piirin rajat Open Street Map -kartalla (OSM) (ukrainaksi) (openstreetmap.org)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Самарський район (Дніпропетровськ)
Käännös suomeksi
Sami Sihvo

Sami Seppo Ilmari Sihvo (s. 13. joulukuuta 1932 Käkisalmi) on suomalainen kenraalimajuri evp.
Sihvon isä oli kenraali Jussi Sihvo ja äiti Martta Ryynänen. Sihvon puoliso vuodesta 1963 on Marja-Liisa Toivonen. Myös Sihvon vanhempi veli Aarno (1922–1991) oli kenraali.
Sihvo tuli ylioppilaaksi Kannaksen yhteislyseosta 1951, Kadettikoulusta hän valmistui 1954 ja Sotakorkeakoulusta 1969. Hän opiskeli myös Ranskassa 1950- ja 1960-luvuilla. Sihvo toimi nuorempana upseerina Hämeen ratsurykmentissä 1954–1959 ja opetusupseerina ja linjanjohtajana Panssarikoulussa 1959. Pääesikunnan  ulkomaanosaston toimistoupseeri Sihvo oli 1960–1962, Laskuvarjojääkärikoulun koulutusupseeri ja komppanianpäällikkö 1962–1965 ja Pääesikunnan järjestelyosaston toimistoesiupseeri 1967–1968. Pataljoonaupseerina Kymen jääkäripataljoonassa Sihvo toimi 1969–1970, Pääesikunnan tiedusteluosaston toimistoesiupseerina 1971, tasavallan presidentin 2. adjutanttina 1972–1976, sotilasasiamiehenä Pariisissa 1976–1981 ja Kadettikoulun johtajana 1981–1988. Toimittuaan erityistehtävissä 1988 hänestä tuli samana vuonna Etelä-Suomen sotilasläänin esikunnan päällikkö ja vuodesta 1990 Helsingin sotilaspiirin päällikkö vuoteen 1993 saakka, jolloin hän erosi vakinaisesta palveluksesta.
Sihvo ylennettiin vänrikiksi 1952, luutnantiksi 1955, yliluutnantiksi 1958, kapteeniksi 1961, majuriksi 1967, everstiluutnantiksi 1973, everstiksi 1979 ja kenraalimajuriksi 1992.
Sami Siira

Sami Siira (s. 28. joulukuuta 1975) on suomalainen pesäpalloilija. Siira edusti urallaan Superpesiksessä Kaisaniemen Tiikereitä ja Haminan Palloilijoita. Kaisaniemen Tiikerissä pelatessaan Siira saavutti yhden SM-hopean kaudella 1998. Hän pelasi ulkokentällä kakkosvahtina. Siira pelasi 70 Superpesiksen runkosarjan ottelua. Näissä otteluissa hän löi kolme kunnaria ja 14 tavallista juoksua, toi 34 juoksua ja keräsi 136 kärkilyöntipistettä. Siira pelasi 14 Superpesiksen ylemmän loppusarjan ottelua. Näissä otteluissa hän löi yhden kunnarin ja yhden tavallisen juoksun, toi neljä juoksua ja keräsi 34 kärkilyöntipistettä.
Sami Sirviö (muusikko)

Sami Sirviö (2008)
Sami Sirviö (s. 28. toukokuuta 1970 Pyhäjärvi) on ruotsinsuomalainen rock-muusikko, joka soitti ruotsalaisessa Kent-yhtyeessä vuosina 1990–2016. Nykyään hän soittaa The Mobile Homes-yhtyeessä sekä Innesi-projektissa.
Sirviö perusti Kentin yhdessä laulaja Joakim Bergin, basisti Martin Sköldin, kosketinsoittaja Thomas Bergqvistin ja rumpali Markus Mustosen kanssa vuonna 1990.
Ruskotiaiskerttu

| Ruskotiaiskerttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kertut Sylviidae
Suku::  Pensaskertut Curruca
Laji::  lugens
Kaksiosainen nimi
 Curruca lugens  (Rüppell, 1840) 
Synonyymit
 Parisoma lugens  Sylvia lugens 
Katso myös
   Ruskotiaiskerttu Wikispeciesissä   Ruskotiaiskerttu Commonsissa 
Infobox OKNimi-testi OKIUCN-testi OK: 
Ruskotiaiskerttu (Curruca lugens) on kerttujen heimoon kuuluva varpuslintu.
Levinneisyys

Ruskotiaiskerttua esiintyy Afrikan itäosissa. Lajin on kuvattu olevan paikallisesti yleinen Etiopiassa ja harvinaisempi muualla esiintymisalueellaan. Laji on luokiteltu elinvoimaiseksi.
Hertfordshire

Hertfordshire
Ääntäminen
| --- | --- |
Sijainti:  Itä-Englanti Englanti Yhdistynyt kuningaskunta
Pääkaupunki:  Hertford 
Pinta-ala:  1 640 km2  (2016) 
Hallinnolliset osat:  Dacorum (d) (käännä suomeksi) Three Rivers (d) Watford (d) (käännä suomeksi) Hertsmere (d) (käännä suomeksi) Welwyn Hatfield (d) Broxbourne (d) St Albans (d) East Hertfordshire (d) (käännä suomeksi) North Hertfordshire (d) (käännä suomeksi) Stevenage (d) 
Väkiluku:  1 200 000  as.  (2020) 
Asukastiheys:  728  as./km2  (2020)
NUTS:  UKH23 
Verkkosivusto:  www.hertfordshire.gov.uk 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Hertfordshire [ˈhɑːrtfərdʃɪər] on hallinnollinen, muodollinen ja historiallinen kreivikunta Itä-Englannissa. Hallinnolliseen kreivikuntaan kuuluu kymmenen hallintopiiriä ja sen keskuksena toimii Hertfordin kaupunki. Se rajoittuu etelässä Suur-Lontooseen, lännessä Buckinghamshireen, idässä Essexiin ja pohjoisessa Bedfordshireen, Lutoniin ja Cambridgeshireen. Hertfordshireä ei pidä sekoittaa Länsi-Midlandsin Herefordshireen. Vuonna 2020 muodollisen kreivikunnan alueella arvioitiin elävän noin 1 200 000 ihmistä.
Kuningas Edvard Vanhempi rakennutti linnoituksen Hertfordiin vuonna 913. Ensimmäisen kerran nimi Hertfordshire mainitaan Anglosaksien kronikassa vuonna 1011.
Vuoden 1965 hallinnollisessa uudistuksessa Barnet siirtyi kreivikunnasta Suur-Lontooseen, mutta vastaavasti Potters Bar ja South Mimms siirrettiin Middlesexistä Hertfordshireen.
Hertfordshirestä on kaivettu vesiväylä, New River, vuonna 1613 Lontoon juomavesivarojen turvaamiseksi.
Vuonna 2005 alueella sattui valtaisa räjähdysonnettomuus öljyvarastossa.
Hallinto

Hertfordshiren hallinnollisena keskuksena toimii Hertfordin kaupunki, jossa sijaitsevassa kreivikunnantalossa kreivikunnanvaltuusto kokoontuu. Vuonna 2017 valitussa valtuustossa on 78 valtuutettua, joista 51 kuuluu konservatiivipuolueeseen, 18 liberaalidemokraatteihin ja 9 työväenpuolueeseen. Kreivikunnan vastuulla ovat muun muassa sosiaali- ja terveyspalvelut, peruskoulutus, tiehuolto ja pelastustoimi, kun taas yksittäiset hallintopiirit vastaavat jätehuollosta, kaavoituksesta, pysäköinnistä ja virkistyspalveluista alueellaan.
Lordiluutnantti Robert Voss on edustanut Ison-Britannian kuningatarta Hertfordshiressä elokuusta 2017 lähtien.
Hallinto > Osa-alueet

Hertfordshiren kreivikunta muodostuu seuraavista kymmenestä hallintopiiristä, jotka toimivat yhteistyössä kreivikunnan hallinnon kanssa:
| Hallinnon taso | Hallinnon taso | Väkiluku (2020) | Lähde | Kartalla |
| --- | --- | --- | --- | --- |
| Hertfordshiren kreivikunta: | Hertfordshiren kreivikunta: | 1 200 000 |  | 1–10 |
|  | North Hertfordshiren hallintopiiri * | 133 000 |  | 1 |
|  | Stevenagen kaupunkipiiri * | 88 000 |  | 2 |
|  | East Hertfordshiren hallintopiiri * | 152 000 |  | 3 |
|  | Dacorumin kaupunkipiiri * | 155 000 |  | 4 |
|  | St. Albansin kaupunki ja hallintopiiri * | 149 000 |  | 5 |
|  | Welwyn Hatfieldin kaupunkipiiri * | 124 000 |  | 6 |
|  | Broxbournen kaupunkipiiri * | 98 000 |  | 7 |
|  | Three Riversin hallintopiiri * | 94 000 |  | 8 |
|  | Watfordin kaupunkipiiri * | 97 000 |  | 9 |
|  | Hertsmeren kaupunkipiiri * | 105 000 |  | 10 |
* Hallintopiiri
Hertfordshiren aluehallinto
1. taso: Hallintopiirit
2. taso: Kunnat
Hallintopiirit jakaantuvat edelleen 125 kuntaan (civil parish), joilla on omat kunnan- tai kaupunginvaltuustonsa. Kunnat edustavat asukkaitaan paikallishallinnon ylempiin tasoihin nähden, tuottavat paikallisia palveluja ja pyrkivät parantamaan kunnan elintasoa. Ne voivat järjestää asukkailleen esimerkiksi viljelypalstoja, kylätaloja ja hautausmaita.
Väestö

Vuonna 2020 Hertfordshiren muodollisessa kreivikunnassa oli noin 1 200 000 asukasta ja seuraavat yli 20 000 asukkaan asutuskeskukset:
| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Watford | Watford | 142 000 |  |
| Hemel Hempstead | Dacorum | 103 000 |  |
| Stevenage | Stevenage | 94 000 |  |
| St. Albans | St. Albans | 88 000 |  |
| Welwyn Garden City | Welwyn Hatfield | 51 000 |  |
| Cheshunt | Broxbourne | 47 000 |  |
| Hatfield | Welwyn Hatfield | 47 000 |  |
| Hoddesdon | Broxbourne | 44 000 |  |
| Bishop’s Stortford | East Hertfordshire | 42 000 |  |
| Borehamwood | Hertsmere | 38 000 |  |
| Hitchin | North Hertfordshire | 37 000 |  |
| Letchworth Garden City | North Hertfordshire | 34 000 |  |
| Harpenden | St. Albans | 32 000 |  |
| Hertford | East Hertfordshire | 30 000 |  |
| Bushey | Hertsmere | 28 000 |  |
| Rickmansworth | Three Rivers | 25 000 |  |
| Potters Bar | Hertsmere | 23 000 |  |
| Berkhamsted | Dacorum | 22 000 |  |
| Ware | East Hertfordshire | 20 000 |  |
Tunnukset > Lippu

Hertfordshiren lipussa on valkoisella pohjalla viisi sinistä aaltokuviota ja keskellä ruskea saksanhirvi keltaisella kilvellä. Aaltokuviot symboloivat kreivikunnan lukuisia jokia ja saksanhirven taustalla on sanaleikki Hertfordin kaupungin ja eläimen vanhan nimityksen (hart) välillä. Lippu suunniteltiin kreivikunnanvaltuuston vaakunan pohjalta ja otettiin käyttöön marraskuussa 2008.
Tunnukset > Nimikkokukka

Vuonna 2004 Hertfordshiren nimikkokukaksi valittiin lännenkylmänkukka Plantlife International -järjestön pitämässä yleisöäänestyksessä.
Sami Sirviö

Sami Sirviö voi tarkoittaa seuraavia:
Sami Sirviö (s. 1970), ruotsinsuomalainen rock-muusikko
Sami Sirviö (s. 1970), suomalainen pesäpalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sami Sirviö”, voi hakea sivunnimihaulla, laajalla sivunnimihaulla tai tekstihaulla.
Rogue

| Rogue |
| --- | --- |
 Kuvakaappaus versiosta 1.1
Kehittäjä:  Michael Toy, Glenn Wichman
Julkaisija:  Epyx
Jakelija:  Steam
Suunnittelija:  Glenn Wichman
Julkaistu:  1980
Lajityyppi:  roolipeli
Pelimuoto:  yksinpeli
Alusta:  UNIX
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
Rogue on Michael Toyn ja Glenn Wichmanin kehittämä vuoropohjainen tietokoneroolipeli, jonka alkuperäinen versio kehitettiin UNIX-käyttöjärjestelmälle vuonna 1980. Pelistä tuli myöhemmin kokonaisen roguelikeiksi tai "dungeon crawlingiksi" kutsutun pelityypin kantaisä. Rogue oli erittäin suosittu peli 1980-luvun puolivälissä.
Pelin idea

Roguen pelaaja johtaa hahmoaan jättimäisessä maanalaisessa luolastossa tavoitteenaan päästä alimmalle tasolle, ottaa mukaansa sinne kätketty Amulet of Yendor ja palata sen kanssa takaisin maan pinnalle. Matkalla pelaaja taistelee hirviöitä vastaan, kerää uusia varusteita ja kehittyy ominaisuuksiltaan paremmaksi. Sama perusjuoni on pohjalla myös Hack- ja NetHack-peleissä.
Pelin ulkonäkö

Aikaisemmista jäsenninpohjaisista tekstiseikkailupeleistä poiketen Rogue on tarkoitettu pelattavaksi näyttöpäätteellä, ja se käyttää tapahtumien ja ympäristöjen kuvaamiseen ASCII-grafiikkaa; hirviöt on merkitty suurilla kirjaimilla ja joka kirjaimelle on vain yksi hirviö, yhteensä 26 kpl.
Pelin ensimmäisessä versiossa jokaisessa luolassa oli 3 huonetta tai umpikujaa ja yksi portti ylös ja toinen portti alaspäin. Myöhemmissä versioissa huoneiden ja sokkeloisuuden määrä nousi.
Kehitys

Toy ja Wichman olivat koulutovereita Berkeleyn kampuksella.
Ken Arnoldin kehittämä curses-kirjasto inspiroi tekemään ylhäältä alaspäin kuvatun "graafisen" luolaston.
Tuon ajan tekstiseikkailupelit kuten Zork kärsivät uudelleenpelattavuuden puutteesta: pulmien ratkaisun jälkeen ei ollut syytä jatkaa pelaamista. Tästä johtuen Toy ja Wichman halusivat pelin, joka olisi uusi joka kerralla eikä koskaan olisi täysin samanlainen.
Levitys ja toimintaympäristö

Rogue sisällytettiin 4.2BSD-ohjelmistojakeluun, jonka mukana se levisi moniin UNIX-koneita käyttäviin laitoksiin, etenkin yliopistoihin.
Alkuperäiset tekijät luovuttivat Roguen myyntioikeudet Epyx-peliyhtiölle, joka julkaisi pelistä myös Commodore 64-, Amiga- ja Atari ST-versiot. Rogue on myös käännetty nykyaikaisille käyttöjärjestelmille kuten Microsoft Windowsille, macOSille, Palm OSille, Linuxille, BSD Unixille ja iOSille.
Aiheesta muualla

Wikimedia Commonsissa on kuvia tai muita tiedostoja aiheesta .
Rogue MobyGamesissa (englanniksi)
Hertha BSC

Hertha BSC on vuonna 1892 perustettu berliiniläinen jalkapalloseura. Seuran koko nimi on Hertha, Berliner Sport-Club ja sen kotikenttänä toimii Berliinin Olympiastadion. Seuran edustusjoukkue pelaa kaudella 2024–2025 Saksan toiseksi korkeimmalla sarjatasolla 2. Bundesliigassa. Seura on voittanut kahdesti Saksan mestaruuden (1930 ja 1931).
Hertha BSC:n kotistadion, Berliinin olympiastadion
Sen kotipaikkana oli kylmän sodan aikana jaetun Berliinin länsivyöhyke. Berliinissä pelattiin sodan jälkeen koko Berliinin mestaruudesta ja Saksan liittotasavallan perustamisen jälkeen Hertha osallistui Oberliga Berliniin 1949–1963 ja Saksan Bundesliigaan tai alempiin liigoihin vuodesta 1963. Paras saavutus Saksan Bundesliigassa on hopea kaudelta 1974–1975. Hertha BSC pelasi Mestarien liigassa kaudella 1999–2000 silloisessa jatkolohkossa. Seuran peliasun värit ovat sininen ja valkoinen. Kauden 2009–2010 päätteeksi Hertha putosi 1. Bundesliigasta 13 pääsarjakauden jälkeen. Kaudella 2010–2011 Hertha BSC voitti 2. Bundesliigan mestaruuden ja palasi suoraan pääsarjaan mutta keväällä 2012 se putosi jälleen 2. Bundesliigaan sijoituttuaan sarjassa 16:nneksi ja hävittyään putoamiskarsinnassa Fortuna Düsseldorfille. Seura pelasi alemmalla sarjatasolla kuitenkin vain kauden ajan ja voitettuaan 2. Bundesliigan mestaruuden 2012–2013 Hertha BSC palasi pääsarjaan. Keväällä 2023 joukkue putosi jälleen ja pelasi kaudella 2023–2024 2. Bundesliigassa.
Stadion

Hertha BSC pelaa kotiottelunsa Berliinin Olympiastadionilla, joka on Saksan kolmanneksi suurin stadion Borussia Dortmundin Signal Iduna Parkin ja Münchenin Allianz Arenan jälkeen.
Saavutukset

Saksan mestaruudet (2): 1930, 1931
Saksan liigacupmestaruudet (2): 2001, 2002
Berlin/Brandenburg mestaruus (18):1906, 1915, 1917, 1918, 1925, 1926, 1927, 1928, 1929, 1930, 1931, 1933, 1935, 1937, 1944, 1957, 1961, 1963
Saksan 2.Bundesliigan mestaruus (3): 1990, 2011, 2013
Pelaajat

| Numero | Nimi | Kansalaisuus |  |
| --- | --- | --- | --- |
Maalivahdit
| 1 | Tjark Ernst |  |  |
| 35 | Marius Gersbeck |  |  |
| 43 | Tim Goller |  |  |
Puolustajat
| 16 | Jonjoe Kenny |  |  |
| 19 | Jeremy Dudziak |  |  |
| 31 | Márton Dárdai |   |  |
| 33 | Michał Karbownik |  |  |
| 37 | Toni Leistner (Kapteeni) |  |  |
| 41 | Pascal Klemens |  |  |
| 42 | Deyovaisio Zeefuik |   |  |
| 44 | Linus Gechter |  |  |
Keskikenttäpelaajat
| 5 | Andreas Bouchalakis |  |  |
| 6 | Diego Demme |   |  |
| 8 | Kevin Sessa |   |  |
| 14 | Bilal Hussein |   |  |
| 27 | Michaël Cuisance |  |  |
| 34 | Selim Telib |   |  |
| 38 | Julius Gottschalk |  |  |
Hyökkääjät
| 7 | Florian Niederlechner |  |  |
| 9 | Smail Prevljak |  |  |
| 10 | Ibrahim Maza |   |  |
| 11 | Fabian Reese |  |  |
| 18 | Luca Schuler |  |  |
| 20 | Palkó Dárdai |   |  |
| 22 | Marten Winkler |  |  |
| 26 | Gustav Christensen |  |  |
| 36 | Luis Trus |  |  |
| 39 | Derry Scherhant |  |  |
| 40 | Oliver Rölke |  |  |
Entisiä valmentajia

Markus Babbel
Dettmar Cramer
Pál Csernai
Pál Dárdai
Lucien Favre
Friedhelm Funkel
Falko Götz
Karsten Heine
Jürgen Klinsmann
Tayfun Korkut
Bruno Labbadia
Jos Luhukay
Felix Magath
Hans Meyer
Peter Neururer
Alexander Nouri
Otto Rehhagel
Jürgen Röber
Sandro Schwarz
Michael Skibbe
Huub Stevens
Aiheesta muualla

Hertha BSC:n kotisivut (saksaksi) (englanniksi)
Kuvia tai muita tiedostoja aiheesta Hertha BSC Wikimedia Commonsissa
Henrik Tallberg

Peter ja Henrik Tallberg 1964.
Henrik Tallberg (s. 3. heinäkuuta 1942) on suomalainen kilpapurjehtija.
Tallbergin vanhemmat olivat kauppaneuvos Eric Tallberg ja May Harriet Fabritius. Peter Tallberg oli hänen veljensä.
Tallberg edustaa Nyländska Jaktklubbenia. Tallberg osallistui vuosien 1964 Tokion ja 1968 Mexicon kesäolympialaisiin. Hän purjehti veljensä Peter Tallbergin kanssa Star-veneillä Squid III ja Squid IV. Tokiossa he olivat lähellä voittoa, ja sijoittuivat lopulta neljänsiksi.
Hirayaman tauti

Hirayaman tauti eli nuoruusiän yläraajan distaalinen lihasatrofia on harvinainen ja enimmäkseen nuorilla miehillä ilmenevä alemman motoneuronin sairaus. Se eroaa kuitenkin varsinaisista motoneuronitaudeista, koska sen taudinkulku poikkeaa niistä ja taudin eteneminen yleensä pysähtyy viiden vuoden sisällä oireiden alkamisen ajankohdasta.
Hirayaman taudin kuvasi ensimmäisenä Keizo Hirayama. Japanin kielellä tauti määriteltiin ensimmäisen kerran vuonna 1959 ja englannin kielellä vuonna 1963. Alun perin tautia pidettiin vain yhtä yläraajaa koskevana, mutta myöhemmin on käynyt ilmi, että taudilla on taipumus ulottua molempiin yläraajoihin. Laajentuessaan myös toisen yläraajan alueelle Hirayaman taudin aiheuttama kyynärvarren ja kämmenen lihassurkastuma ja lihasvoimien heikkeneminen ovat yleensä epäsymmetrisiä. Vain 10 %:ssa tapauksista tauti esiintyy tällöin symmetrisenä. Lihassurkastuma jakautuu tyypillisesti vinosti kyynärvarren alueella.
Hirayaman taudin oireet alkavat tyypillisesti 14–25-vuotiaana. Miehillä sairastumisriskin on katsottu olevan 7–20-kertainen. Autonomisen hermoston toiminnan häiriöön viittaavia oireita esiintyy 80 %:lla potilaista. Näitä oireita ovat esimerkiksi ihon kylmyys ja liikahikoilu. Osalla potilaista esiintyy myös faskikulaatioita tai liikehäiriönä ilmenevä minipolymyoklonus. Taudin etenemisen on todettu pysähtyvän noin 90 %:lla potilaista itsestään viiden vuoden kuluessa. Hirayaman tauti on tavallista yleisempi Aasian maissa, ja sitä on raportoitu eniten Japanissa ja Intiassa. Esiintyvyyttä on todettu myös Euroopassa, Pohjois-Amerikassa ja Australiassa. Taudin tarkka ilmaantuvuus on kuitenkin tuntematon.
Hirayaman taudin diagnoosista päästään varmuuteen elektroneuromyografialla ja kaularangan kineettisellä magnettikuvauksella. Yleensä aivo-selkäydinnestetutkimuksessa tehdään Hirayaman taudin kohdalla normaali löydös. Hirayaman taudin hoito on lähtökohtaisesti konservatiivinen. Harvojen potilaiden kohdalla on sovellettu leikkaushoitoa, joka kuitenkin voi tulla kyseeseen vaikeamman taudinkuvan ja nopeamman etenemisen tapauksessa. Konservatiiviseen hoitoon voi kuulua tukikauluksen käyttäminen niskan taipumisen estämisen tarkoituksessa.
Henrik Thomas Adlercreutz

Adlercreutz vuonna 1878. Kuva: Daniel Nyblin.
Henrik Thomas Adlercreutz (1. helmikuuta 1848 Siuntio – 19. kesäkuuta 1892 Siuntio) oli suomalainen tilanomistaja ja valtiopäivämies.
Adlercreutzin vanhemmat olivat hovioikeudennotaari, tilanomistaja Tomas Erik Robert Adolf Adlercreutz ja Amalia Matilda Printz. Helsingissä ylippilaaksi tullut Adlercreutz oli tilanomistaja Siuntiossa, hän omisti Sjundbyn kartanon. Adlercreutz oli aatelissäädyssä edustaja valtiopäivillä 1891.
Ruskosuulat

| Ruskosuulat |
| --- | --- |
 Ruskosuula (Sula leucogaster)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Suliformes
Heimo::  Suulat Sulidae
Suku::  Ruskosuulat Sula  Brisson, 1760
Katso myös
   Ruskosuulat Wikispeciesissä   Ruskosuulat Commonsissa 
Infobox OKNimi-testi OK: 
Ruskosuulat (Sula) on lahkoon Suliformes kuuluva suulasuku. Ruskosuulien sukuun kuuluu BirdLifen mukaan kuusi lajia.
Ruskosuuliin kuuluvia lajeja

Galapagosinnaamiosuula (Sula granti)
Naamiosuula (Sula dactylatra)
Perunsuula (Sula variegata)
Punajalkasuula (Sula sula)
Ruskosuula (Sula leucogaster)
Sinijalkasuula (Sula nebouxii)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Sula (englanniksi)
Hemtex

| Hemtex |
| --- | --- |

Perustettu:  1973
Toiminta-alue:  Ruotsi, Suomi, Viro
Toimiala:  vähittäiskauppa
Tuotteet:  tekstiilit
Liikevaihto:   1 074 milj. SEK (2016)
Emoyhtiö:  ICA (100 %)
Kotisivu:  hemtex.com
Infobox OKVirheellinen NIMI-arvo: 
Hemtex on ruotsalainen kauppaketju, joka on perustettu vuonna 1973. Hemtex myy kotikäyttöön käytettäviä tekstiilejä. Vuoden 2017 alussa ketjuun kuului 158 myymälää, joista 136 sijaitsi Ruotsissa, 17 Suomessa ja viisi Virossa. Näistä myymälöistä 142 oli Hemtex-konsernin omistuksessa ja 16 toimi franchising-periaatteella.
Historia

Hemtex-ketjun perusti 14 itsenäistä kodintekstiilikauppiasta vuonna 1973. Yhtenäisen myymäläkonseptin ketju otti käyttöön vuonna 1982, ja vuoteen 1990 mennessä Hemtex oli kasvanut 60 myymälän ketjuksi. Yhtiön franchising-toiminta käynnistyi 2000, ja seuraavana vuonna Hemtex-ketju rantautui Suomeen. Skandiasta tuli Hemtexin suuromistaja vuonna 2004, ja yhtiö listautui Tukholman pörssiin 6. lokakuuta 2005. Kansainvälinen laajentuminen jatkui vuonna 2007, kun Hemtexin ensimmäiset myymälät Virossa avautuivat.
Hemtex ajautui talousvaikeuksiin 2000-vuosikymmenen loppupuolella, ja vuoden 2010 lopulla yhtiö kertoi karsivansa tuolloin yli 200 myymälänsä verkostoa Pohjoismaissa selvästi. Suomen myymälöitä yhtiö vähensi lähes puolella. Vuoden 2010 aikana Hemtex myös lopetti toimintansa Norjassa ja Tanskassa.
Vuonna 2009 Hemtexistä tuli Hakon Investin (nykyään ICA Gruppen) tytäryhtiö, ja 23. lokakuuta 2015 lähtien se on ollut ICA Gruppenin kokonaan omistama tytäryhtiö.
Aiheesta muualla

Hemtex
Ryan Condal

| Ryan Condal |
| --- | --- |
 Ryan Condal vuonna 2016.
Henkilötiedot
Syntynyt: New Jersey, Yhdysvallat
Ammatti:  käsikirjoittaja televisiotuottaja
Käsikirjoittaja
Merkittävät teokset:  House of the Dragon
Aiheesta muualla
IMDb 
Ryan Condal on yhdysvaltalainen käsikirjoittaja ja televisiotuottaja. Hänet tunnetaan menestyneen House of the Dragon -fantasiasarjan luojana ja showrunnerina. Condal on aiemmin työskennellyt myös scifi-sarjan Colony showrunnerina ja hänet on nimetty yhdeksi tulevan A Knight of the Seven Kingdoms: The Hedge Knight -televisiosarjan vastaavista tuottajista.
Aiheesta muualla

Ryan Condal Internet Movie Databasessa. (englanniksi)
Hiekanpään koulu

| Hiekanpään koulu |
| --- | --- |
 Hiekanpään koulun vanha koulurakennus vuonna 2018.
Sijainti:  Huvilakatu 29, 76130 Pieksämäki
Koordinaatit:  62.3029°N, 27.1331°E
Tyyppi:  suomenkielinen yläkoulu
Rehtori:  Henri Itkonen
Luokat:  7–9
Oppilaita:  n. 430 (2023)
Verkkosivut
Hiekanpään koulu on Pieksämäen ainoa yläkoulu (luokka-asteet 7–9).
Hiekanpään koulu on oppilasmäärältään Pieksämäen suurin peruskoulu. Vuonna 2023 koulua kävi noin 430 oppilasta.
Hiekanpään koululle rakennettiin Hiekanpään alueelle uudisrakennus, joka valmistui keväällä 2020. Koulu rakennettiin eri tontille kuin aiempi koulurakennus. Koulun lähipiirissä toimivat muun muassa Valona lastenkoti, STEP-koulutus, museo, Diakonia-ammattikorkeakoulu, Hiekanpään päiväkoti ja vanhusten palvelukoti, Ammattiopisto Spesia, urheilutalo, uimahalli ja jäähalli sekä Pieksämäen vanha kirkko.